Author: MH
Last saved by: .
Company: MH SR

Vyhodnotenie medzirezortného pripomienkového konania

Podľa metodického pokynu Úradu vlády SR sa tento materiál predkladá na medzirezortné pripomienkové konanie iba na Ministerstvo financií SR.
Ministerstvo financií SR nám k tomuto materiálu predložilo následovné pripomienky:
-	informácia za SE, a. s. Bratislava je nedostatočná, nakoľko uznesenia vlády č. 370 z 12. mája 1999 nebolo zrealizované v plnom rozsahu a nie je v súčasnosti aktuálne,
-	žiadame o  doplnenie informácie o  termíne prerokovania materiálu „Ekonomická a finančná analýza hospodárenia SE, a. s. za rok 1999 vrátane návrhu opatrení zabezpečujúcich financovanie SE, a. s. na obdobie 2000 – 2005“ na zasadnutí vlády SR,
-	v prípade PPC, a. s. Bratislava žiadame doplniť informáciu o predpokladaný harmonogram vstupu strategického investora a náhrady štátnej záruky komerčnou.

Ministerstvo hospodárstva zaujíma k jednotlivým  pripomienkam takéto stanovisko:
-	 porovnaním uznesenia vlády SR č. 370 z 12. mája 1999 s predloženou informáciou vidíme, že v informácii je uvedené plnenie všetkých bodov uznesenia, ktoré ešte zostali v plnení, k pripomienke že nie je aktuálna uvádzame, že aktualizácia programu finančnej a ekonomickej konsolidácie SE, a. s. bola vykonaná v materiáli „Ekonomická a finančná analýza hospodárenia SE, a. s. za rok 1999 vrátane návrhu opatrení zabezpečujúcich financovanie SE, a. s. na obdobie 2000 – 2005“,
-	uvedený materiál predložilo Ministerstvo hospodárstva na rokovanie vlády SR ešte v júni 2000, avšak termín jeho prerokovania na zasadnutí vlády SR nemôže ovplyvniť,
-	v prípade PPC, a. s. budú rokovania so strategickým investorom pokračovať ešte začiatkom roka 2001 a preto v súčasnom období nemožno požadovaný harmonogram zostaviť, Ministerstvo hospodárstva SR však predpokladá, že k náhrade štátnej záruky komerčnou dôjde k 31. 8. 2001.